ع.پاشایی، مازرونی نویسنده و محقق، معتقد هسته که این غِذای ِمبدأ چین و جاپون شِنه. وه اتا اینترنتی مقاله دله بنویشته که این غذا ره شرقی آسیا دله هم پَجِنّه و ونه نوم جاپون دله «کامیناری اوکوشی» هسته و جاپونی‌ها وه ره شه ملّی شیرنی دونّه. چین دله هم ونه نوم 爆米花 هسته که bao mi huā بخوندسته وانه و ونه جزءجزء معنی «پُف‌هاکرد/تی‌تی‌هاکرد ِدونه» هسته. ع.پاشایی این مقاله دله گانه که این غذا نوم نتونده بئو (=حشره) جه ارتباط داره و یحتمل شرقی آسیا جه اَمجه بَرسی‌یه.